# **Informácia pre verejnosť podľa § 24 ods. 1 k oznámeniu o zmene podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov ( ďalej len „zákon“).**

1. Okresný úrad Rožňava, odbor starostlivosti o  životné prostredie, Ernesta Rótha 30, 048 01 Rožňava oznamuje verejnosti, že navrhovaná činnosť **„Plán otvárky, prípravy a dobývania výhradného ložiska volfrám-molybdénových rúd v dobývacom priestore Ochtiná I. hlbinným spôsobom“** podlieha zisťovaciemu konaniu podľa § 18 ods. 2, písm. b) zákona.
2. Okresný úrad Rožňava, odbor starostlivosti o  životné prostredie, ako príslušný orgán štátnej správy podľa § 1 a § 5 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov a § 3 písm. k) v spojení s § 56 písm. b) zákona, podľa § 18 ods. 3 zákona č. 71/1967 Zb. o správnom konaní (správny poriadok) v znení neskorších predpisov oznamuje, že dňom **28. 11. 2019** sa začalo správne konanie vo veci posudzovania predpokladaných vplyvov navrhovanej činnosti na životné prostredie doručením oznámenia navrhovateľa **BSP-servis, s.r.o., K Železnej studienke 27, 811 04 Bratislava, IČO: 31 381 081** v zastúpení spoločnosťou **TRATEC s.r.o., Bratislavská 10, 080 01 Prešov, IČO: 43 953 760.**
3. Okresný úrad Rožňava, odbor starostlivosti o  životné prostredie na základe doručenej žiadosti zo dňa 14.11.2019 upustil od požiadavky variantného riešenie navrhovanej činnosti pod č. OU-RV-OSZP-2019/011703 zo dňa 26.11.2019.
4. Informácie o navrhovanej činnosti alebo jej zmene, ktorá je predmetom tohto konania je možné získať u príslušného orgánu a povoľujúceho orgánu.
5. Druh požadovaného povolenia pre realizáciu navrhovanej činnosti alebo jej zmeny:

Povolenie na otvárku, prípravu a dobývanie výhradného ložiska podľa § 10 ods. 1 zák. č. 51/1988 Zb. o banskej činnosti, výbušninách a o štátnej banskej správe v znení neskorších predpisov.

1. Relevantné informácie sú sprístupnené v Informačnom systéme EIA/SEA na stránke www.enviroportal.sk.

Dotknutá obec do troch pracovných dní po doručení oznámenia o navrhovanej činnosti informuje verejnosť na svojom webovom sídle, ak ho má zriadené, a na úradnej tabuli obce o tejto skutočnosti a o tom, kde a kedy možno do oznámenia o zmene navrhovanej činnosti nahliadnuť, v akej lehote môže verejnosť zasielať pripomienky a miesto, kde sa môžu pripomienky podávať, pričom zabezpečí sprístupnenie oznámenia o zmene navrhovanej činnosti pre verejnosť najmenej 10 pracovných dní od zverejnenia uvedených informácií.

1. Verejnosť môže doručiť príslušnému orgánu svoje písomné stanovisko k zámeru do **21 dní** od jeho zverejnenia podľa § 23 ods. 3) zákona na adresu:

**Okresný úrad Rožňava**

**Odbor starostlivosti o životné prostredie**

**Ernesta Rótha 30**

**048 01 Rožňava**

Písomné stanovisko sa považuje za doručené, aj keď bolo v určenej lehote doručené dotknutej obci.

**Povoľujúci orgán:**

Obvodný bansky úrad v Spišskej Novej Vsi, Markušovská 1, 052 80 Spišská Nová Ves

1. Okresný úrad Rožňava, odbor starostlivosti o  životné prostredie oznamuje, že podľa § 33 ods. 2 správneho poriadku účastníci konania a zúčastnené osoby majú možnosť, aby sa pred vydaním rozhodnutia mohli vyjadriť k jeho podkladu i k spôsobu jeho zistenia, prípadne navrhnúť jeho doplnenie. Do spisu je možné nahliadnuť (robiť z neho kópie, odpisy a výpisy) na Okresnom úrade v Rožňave, odbore starostlivosti o  životné prostredie, Ernesta Rótha 30, 048 01.
2. Rozklad proti rozhodnutiu, ktoré bude výsledkom zisťovacieho konania, je možné podať na Okresný úrad Rožňava, odbor starostlivosti o  životné prostredie, Ernesta Rótha 30, 048 01 Rožňava v lehote do 15 dní odo dňa oznámenia doručením písomného vyhotovenia rozhodnutia účastníkovi konania.

V prípade verejnosti podľa § 24 ods. 4 zákona sa za deň doručenia rozhodnutia považuje pätnásty deň zverejnenia rozhodnutia príslušným orgánom podľa § 29 ods. 15 v Informačnom systéme EIA/SEA na adrese: www.enviroportal.sk.

Vydané rozhodnutie je preskúmateľné súdom podľa zákona č. 162/2015 Z. z. Správny súdny poriadok po vyčerpaní riadnych opravných prostriedkov, ktoré sa preň pripúšťajú.